《寄云门运禅师》
宋代·颜复

句溪曲曲剡山重，谁访桑门物外踪。超世有言皆实际，示人无意在机锋。

平生怀抱佳高遁，壮岁衣冠锁俗容。每想清蝉心暂寂，秋声萧瑟夜庵松。

作者简介：徐州彭城人，字长道。颜太初子。仁宗嘉祐中赐进士。历校书郎、国子直讲。哲宗元祐初为太常博士，请会萃古今典范为五礼书，又请考正祀典，多为朝廷所纳。累拜中书舍人兼国子祭酒。卒年五十七。